pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. จับมือเครือข่าย  ช่วยเด็กนักเรียน นักศึกษาด้อยโอกาส  ร่วมจัดการอาชีวศึกษาระบบทวิภาคี
วันศุกร์ที่ 9 ธันวาคม 2565
พม. จับมือเครือข่าย  ช่วยเด็กนักเรียน นักศึกษาด้อยโอกาส  ร่วมจัดการอาชีวศึกษาระบบทวิภาคี
พม. จับมือเครือข่าย  ช่วยเด็กนักเรียน นักศึกษาด้อยโอกาส  ร่วมจัดการอาชีวศึกษาระบบทวิภาคี
วันนี้ (9 ธ.ค. 65) เวลา 12.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมด้วย ดร.สํารวย มหาพราหมณ์ ผู้รับใบอนุญาตวิทยาลัยเทคโนโลยีไทย - เอเซีย และพระครูปิยวรรณพิพัฒน์ ประธานมูลนิธิปิยวรรณพิพัฒน์ เพื่อสังคม ร่วมพิธีลงนามบันทึกข้อความร่วมมือการจัดการอาชีวศึกษาระบบทวิภาคี ระหว่างกระทรวงการพัฒนาสังคมและความมั่นคงของมนุษย์ (พม.) วิทยาลัยเทคโนโลยีไทย - เอเซีย และมูลนิธิปิยวรรณพิพัฒน์ เพื่อสังคม ณ โถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นางสาวแรมรุ้ง กล่าวว่า บันทึกข้อตกลงความร่วมมือการจัดการอาชีวศึกษาระบบทวิภาคี เป็นความร่วมมือระหว่างกระทรวง พม. วิทยาลัยเทคโนโลยีไทย - เอเซีย และมูลนิธิปิยวรรณพิพัฒน์ เพื่อสังคม โดยได้เล็งเห็นถึงความสําคัญของการพัฒนาขีดความสามารถทางการศึกษาให้กับเด็กนักเรียน นักศึกษาที่ด้อยโอกาส เพื่อพัฒนาทรัพยากรบุคคล โดยเฉพาะการจัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตริวิชาชีพชั้นสูง (ปวส.) เพื่อเตรียมความพร้อมในการผลิตและพัฒนากําลังคนด้านอาชีวศึกษาให้มีคุณภาพ ตามมาตรฐานอาเซียนและสากล ซึ่งสอดคล้องกับนโยบายการพัฒนาประเทศ และประเด็นยุทธศาสตร์ของกระทรวง พม. ในการสร้างศักยภาพคนและสร้างความเข็มของสถาบันครอบครัวอย่างยั่งยืน และการพัฒนาทุนทางสังคม
นางสาวแรมรุ้ง กล่าวเพิ่มเติมว่า ทั้งนี้ กระทรวง พม. จะร่วมมือกันพัฒนาทรัพยากรมนุษย์ และทุนทางสังคม โดยเฉพาะในกลุ่มเป้าหมายของกระทรวง พม. เพื่อให้มีการจัดการเรียนการสอนในระดับ ปวช. สาขาการบัญชี การตลาดคอมพิวเตอร์ธุรกิจ และการโรงแรม และในระดับ ปวส. สาขาการตลาด และเทคโนโลยีธุรกิจดิจิทัล โดยจัดการเรียนการสอนแบบทวิภาคี สอนเสริมออนไลน์ ตลอดจนการฝึกอบรม สัมมนา และศึกษาดูงาน การพัฒนาหลักสูตรต่างๆ และกระทรวง พม. จะสนับสนุนกิจกรรมการดําเนินงานด้านต่างๆ ให้สอดคล้องตามวัตถุประสงค์และแนวทางความร่วมมือ รวมทั้งกระทรวง พม. จะเอื้ออํานวยบุคลากร ทรัพยากร สนับสนุนทางการเรียนการสอน เครื่องมือ และอุปกรณ์ปฏิบัติการระหว่างกัน ทั้งนี้ ภายใต้บังคับของกฎหมาย กฎ ระเบียบของราชการที่เกี่ยวข้อง
รัฐบาลไทย-ข่าวทำเนียบรัฐบาล-​กรมการขนส่งทางบก ย้ำเจ้าของรถเร่งนำแผ่นป้ายทะเบียนรถยนต์ที่ซีดจางมาเคลือบสีใหม่ฟรีหมวด 3กก - 4กฆ กรุงเทพมหานคร และบางหมวดของต่างจังหวัด ภายในวันที่ 29 ธันวาคม 2565
วันศุกร์ที่ 9 ธันวาคม 2565
​กรมการขนส่งทางบก ย้ําเจ้าของรถเร่งนําแผ่นป้ายทะเบียนรถยนต์ที่ซีดจางมาเคลือบสีใหม่ฟรีหมวด 3กก - 4กฆ กรุงเทพมหานคร และบางหมวดของต่างจังหวัด ภายในวันที่ 29 ธันวาคม 2565
...
กรมการขนส่งทางบก ย้ําเจ้าของรถเร่งนําแผ่นป้ายทะเบียนรถยนต์ที่ซีดจางมาเคลือบสีใหม่ฟรีหมวด 3กก - 4กฆ กรุงเทพมหานคร และบางหมวดของต่างจังหวัด ภายในวันที่ 29 ธันวาคม 2565
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคมเปิดเผยว่า ตามที่กรมการขนส่งทางบก (ขบ.) ได้ขยายระยะเวลาให้บริการเคลือบสีแผ่นทะเบียนฟรี สําหรับป้ายทะเบียนรถยนต์หมวด 3กก - 4กฆ กรุงเทพมหานคร และบางหมวดของต่างจังหวัดเพิ่มเติมจนถึงวันที่ 29 ธันวาคม 2565 เพื่ออํานวยความสะดวกและรักษาสิทธิให้แก่เจ้าของรถและได้ออกหนังสือแจ้งให้เจ้าของรถนําแผ่นป้ายทะเบียนรถมาเคลือบสีใหม่เรียบร้อยแล้ว ขณะนี้เข้าสู่เดือนธันวาคม 2565 ซึ่งเป็นเดือนสุดท้ายในการให้บริการเคลือบสีแผ่นทะเบียนฟรี ขบ. ขอประชาสัมพันธ์ให้เจ้าของรถยนต์แผ่นป้ายทะเบียนรถยนต์หมวด 3กก - 4กฆ กรุงเทพมหานคร และบางหมวดของต่างจังหวัดที่ยังไม่ได้นําแผ่นป้ายทะเบียนรถมาเคลือบสีใหม่ให้เร่งนําแผ่นป้ายทะเบียนมาเคลือบสีใหม่ภายในวันที่ 29 ธันวาคม 2565 ในวันและเวลาราชการ ทั้งนี้สามารถตรวจสอบหมวดแผ่นป้ายทะเบียนสีหลุดลอกง่ายซีดจางได้ด้วยตนเอง ที่เว็บไซต์ ขบ. หรือ https://bit.ly/3BfET5a โดยแผ่นป้ายทะเบียนที่ตรงกับเงื่อนไขจะไม่เสียค่าธรรมเนียมในการเคลือบสีใหม่ สําหรับเจ้าของรถที่ต้องการนําแผ่นป้ายทะเบียนมาเคลือบสีใหม่ ให้นําแผ่นป้ายทะเบียนพร้อมหลักฐานมาติดต่อ ได้ที่งานแผ่นป้ายทะเบียนรถ อาคาร 7 ขบ. โดยตรง ซึ่งสามารถรอรับได้ภายในวันที่ติดต่อทันที หรือยื่นความประสงค์ได้ที่สํานักงานขนส่งที่รถนั้นจดทะเบียนหรืออยู่ในความรับผิดชอบ เพื่อให้สํานักงานขนส่งที่รับแจ้งจัดส่งแผ่นป้ายทะเบียนเข้ามาเคลือบสีที่ ขบ. โดยใช้ระยะเวลาดําเนินการรวมจัดส่งไม่เกิน 7 วันทําการ หลักฐานที่ต้องใช้ ได้แก่ ใบคู่มือจดทะเบียนรถฉบับจริงหรือสําเนา หลักฐานประจําตัวเจ้าของรถ ได้แก่ บัตรประจําตัวประชาชนเจ้าของรถ หนังสือรับรองการจดทะเบียนนิติบุคคลแล้วแต่กรณี สําหรับเจ้าของรถที่ไม่สามารถดําเนินการได้ด้วยตนเองสามารถมอบอํานาจให้ผู้อื่นมาดําเนินการแทนได้ โดยมีหนังสือมอบอํานาจ พร้อมสําเนาบัตรประชาชนผู้มอบอํานาจและผู้รับมอบอํานาจ เจ้าของรถสามารถใช้ใบนัดรับแผ่นป้ายทะเบียนรถเป็นหลักฐานชั่วคราวแสดงกับเจ้าพนักงานเจ้าหน้าที่แทนแผ่นป้ายทะเบียนรถที่อยู่ระหว่างส่งเคลือบสีได้ ทั้งนี้ แผ่นป้ายทะเบียนรถที่ต้องการเคลือบสีใหม่ ต้องผ่านการทําความสะอาดเบื้องต้น และอยู่ในสภาพสมบูรณ์ เช่น ไม่บิดงอ เจาะรู เป็นต้น ส่วนแผ่นป้ายทะเบียนที่ชํารุดเนื่องจากสาเหตุอื่น เช่น สีหลุดลอกมาจากการใช้งาน การขัดล้าง ที่ไม่ถูกวิธี เป็นต้น สามารถขอรับแผ่นป้ายทะเบียนใหม่ทดแทนของเดิมได้ โดยมีค่าคําขอ 5 บาท และค่าแผ่นป้ายทะเบียน แผ่นละ 100 บาท สอบถามเพิ่มเติมสายด่วน โทร. 1584
รัฐบาลไทย-ข่าวทำเนียบรัฐบาล-นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข และนายศักดิ์สยาม ชิดชอบ รัฐมนตรีว่าการกระทรวงคมนาคม
วันศุกร์ที่ 9 ธันวาคม 2565
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข และนายศักดิ์สยาม ชิดชอบ รัฐมนตรีว่าการกระทรวงคมนาคม
เยี่ยมชมโครงการ Umekita ระยะที่ 2 ณ นครโอซากา ประเทศญี่ปุ่น
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายศักดิ์สยาม ชิดชอบ รัฐมนตรีว่าการกระทรวงคมนาคม เข้าเยี่ยมชมโครงการ Umekita ระยะที่ 2 พร้อมด้วยนายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก รักษาราชการ รองปลัดกระทรวงคมนาคม นางเมริกา สีวะรา รักษาราชการแทนกงสุลใหญ่ ณ นครโอซากา และผู้บริหารระดับสูงในสังกัดกระทรวงคมนาคม ในวันที่ 9 ธันวาคม 2565 ณ นครโอซากา ประเทศญี่ปุ่น
โครงการ Umekita ระยะที่ 2 เป็นโครงการพัฒนาเมืองต่อเนื่องจากโครงการระยะที่ 1 ที่เริ่มดําเนินการเมื่อปี 2556 ภายใต้ชื่อ “Grand Front Osaka” ซึ่งการพัฒนาโครงการเกิดจากการร่วมทุนของ 9 บริษัท โดยมี Mitsubishi Estate Co., Ltd. เป็นผู้นําโครงการ (Project Lead) ร่วมกับหน่วยงานบริหารระดับจังหวัดและเทศบาลของเมืองโอซากา และ Urban Renaissance Agency (UR) มีขนาดพื้นที่ 91,150 ตารางเมตร โดยได้ดําเนินการพัฒนาโครงการตามแนวคิด “Osaka MIDORI LIFE – ‘MIDORI (Green)’ and ‘Innovation’ in Harmony” มุ่งสร้างพื้นที่เมืองที่เต็มไปด้วยชีวิตชีวา พร้อมสิ่งอํานวยความสะดวกที่เป็นมิตรต่อสิ่งแวดล้อม หรือสีเขียว (Midori) ซึ่งจะเป็นจุดเริ่มต้นของการดําเนินกิจกรรมนวัตกรรม และเป็นพื้นที่ให้ประชาชนและภาคธุรกิจได้มีส่วนร่วมและดําเนินรูปแบบชีวิตที่มีพลังและสร้างสรรค์ โดยโครงการฯ เน้นการพัฒนาพื้นที่ประกอบด้วย (1) การปรับพื้นที่ (Land Readjustment Project) เพื่อจัดสรรรูปแบบการใช้งานพื้นที่ภายในเมืองผ่านการพัฒนาโครงสร้างพื้นฐาน และ (2) Urban Park Project เพื่อเป็นแหล่งพักผ่อนและทํากิจกรรมต่าง ๆ รวมทั้งมีระบบความปลอดภัยและหลุมหลบภัยในกรณีเกิดภัยธรรมชาติ
นายอนุทิน ชาญวีรกูล กล่าวว่า การเยี่ยมชมโครงการ Umekita ในครั้งนี้ ทําให้คณะผู้แทนไทยเห็นถึงรูปแบบการพัฒนาพื้นที่ภายในเมืองผ่านการพัฒนาโครงสร้างพื้นฐานสาธารณะ รวมทั้งการปรับปรุงพื้นที่สาธารณะโดยรอบให้มีความปลอดภัยสําหรับประชาชน ซึ่งเป็นหนึ่งในหลักการสําคัญในการพัฒนาเมือง สามารถนําไปเป็นแนวทางการเรียนรู้และพัฒนาโครงการพัฒนาโครงสร้างพื้นฐานที่สําคัญในประเทศไทยต่อไป
รัฐบาลไทย-ข่าวทำเนียบรัฐบาล-​วธ.นำทัพนักแสดงและดนตรี โขน งิ้ว โนรา แรป การแสดงพื้นบ้าน 4 ภาคโชว์อลังการในงานกาชาดคึกคัก9-18 ธันวาคม 2565 ตั้งแต่เวลา 17.00-22.00 น. เข้าชมโดยไม่เสียค่าใช้จ่าย
วันศุกร์ที่ 9 ธันวาคม 2565
​วธ.นําทัพนักแสดงและดนตรี โขน งิ้ว โนรา แรป การแสดงพื้นบ้าน 4 ภาคโชว์อลังการในงานกาชาดคึกคัก9-18 ธันวาคม 2565 ตั้งแต่เวลา 17.00-22.00 น. เข้าชมโดยไม่เสียค่าใช้จ่าย
​วธ.นําทัพนักแสดงและดนตรี โขน งิ้ว โนรา แรป การแสดงพื้นบ้าน 4 ภาคโชว์อลังการในงานกาชาดคึกคัก9-18 ธันวาคม 2565 ตั้งแต่เวลา 17.00-22.00 น. เข้าชมโดยไม่เสียค่าใช้จ่าย
วธ.นําทัพนักแสดงและดนตรี โขน งิ้ว โนรา แรป การแสดงพื้นบ้าน 4 ภาคโชว์อลังการในงานกาชาดคึกคัก9-18 ธันวาคม 2565 ตั้งแต่เวลา 17.00-22.00 น. เข้าชมโดยไม่เสียค่าใช้จ่าย
นางยุพา ทวีวัฒนะกิจบวร ปลัดกระทรวงวัฒนธรรม กล่าวในฐานะประธานคณะกรรมการแผนกการแสดงกิจกรรมบนเวทีงานกาชาดประจําปี 2565 ว่า การจัดงานกาชาดประจําปี 2565 ระหว่างวันที่ 8-18 ธันวาคม 2565 ณ สวนลุมพินี กรุงเทพฯ จัดโดยสภากาชาดไทย และหน่วยงานทั้งภาครัฐ รัฐวิสาหกิจ สถาบันการศึกษา สมาคม มูลนิธิ ชมรม ภาคเอกชน มาร่วมประกวดร้านงานกาชาด ออกบูธแสดงนิทรรศการ จําหน่ายสินค้า จัดกิจกรรมต่างๆ เป็นจํานวนมาก โดยในส่วนของกระทรวงวัฒนธรรม (วธ.) จะมีการจัดแสดงทางวัฒนธรรม ณ เวทีกลาง สวนลุมพินี ระหว่างวันที่ 9-18 ธันวาคม 2565 ตั้งแต่เวลา 17.00-22.00 น. เข้าชมโดยไม่เสียค่าใช้จ่าย อาทิ การแสดงอุปรากรจีน (งิ้ว) โดยสํานักงานปลัดกระทรวงวัฒนธรรม การแสดงโขน เรื่อง รามเกียรติ์ ตอนศึกโรมคัลทศกัณฐ์พ่าย โดย สํานักการสังคีต กรมศิลปากร การแสดงโนรา คณะมโนราห์เอกชัย นิยมศิลป์ และการแสดงเพลงบอกคณะเจษฎา โสภาศิลป์ โดยกรมส่งเสริมวัฒนธรรม ขับร้องประสานเสียง สถาบันรัชปาร์มิวสิค และการแสดงแรป กลุ่มไทยแรปทีวี โดยสํานักงานศิลปวัฒนธรรมร่วมสมัย การแสดงดนตรีไทยและขับร้องเพลงโดย เก่ง ธชย การแสดงลิเก โดยสํานักงานปลัดกระทรวงวัฒนธรรม การแสดงละครสภา เรื่อง ขุนช้างขุนแผน ตอนพระไวยแตกทัพ โดยสํานักการสังคีต กรมศิลปากร การแสดงหมอลํากลอนประยุกต์ คณะแม่ราตรีศรีวิไล โดย กรมส่งเสริมวัฒนธรรม การแสดงนาฏศิลป์ 4 ภาคและการแสดงพื้นบ้าน โดย สถาบันบัณฑิตพัฒนศิลป์ เป็นต้น รวมไปถึงการแสดงเพลงบอก การแสดงดนตรีร่วมสมัยวง ASIA 7 การแสดงบัลเลต์แจ๊ส การแสดงดนตรีจากกรมประชาสัมพันธ์ ดุริยางค์ทหารบก นักร้องจากรายการไมค์ทองคํา รายการเพลงเอกการแสดงดนตรีและขับร้องจุฬาลงกรณ์มหาวิทยาลัย มหาวิทยาลัยรังสิต มหาวิทยาลัยเกษตรศาสตร์ ฯลฯ สอบถามรายละเอียดได้ที่โทรสายด่วนวัฒนธรรม 1765
รัฐบาลไทย-ข่าวทำเนียบรัฐบาล-​Thai rice export grows by 33% during first 10 months of 2022
วันศุกร์ที่ 9 ธันวาคม 2565
​Thai rice export grows by 33% during first 10 months of 2022
​Thai rice export grows by 33% during first 10 months of 2022
December 8, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported by concerned agency on the overview of Thai rice export during the first 10 months of 2022 (January-October 2022), which has increased by 33% in volume, and 32.4% in value yoy. In the month of October, comparing to the previous month, export volume and value have increased by 24.7% and 20.5% respectively. Over 400,000 tons of white rice has been exported, an increase of 44%. White rice is mostly exported to Iraq, China, Japan, Angola, Mozambique, and Cameroon. An increase of 21% has also been reported for parboiled rice, which is exported mostly to African countries (Benin, South Africa, Bangladesh, Yemen, Cameroon, and Niger).
According to the Government Spokesperson, Ministry of Commerce, through the Department of International Trade, has come to terms with Thai Rice Exporter Association to adjust rice export target from 7 million tons to 7.5 million tons. It is expected that approx. 750,000-800,000 tons of rice was exported in November, with the higher demand of rice for Christmas, New Year, and the Chinese New Year in January 2023.
The Prime Minister has confidence in the quality and price competitiveness of Thai rice, and has instructed all concerned sectors to strictly control production and export quality of Thai rice in order to maintain the reputation of Thai rice in the global market.
รัฐบาลไทย-ข่าวทำเนียบรัฐบาล-“สุขใจให้ออม” บนวอลเล็ต สบม. ครบวงเงินจำหน่าย 15,000 ล้านบาทแล้ว พบกันอีกครั้ง 13 ธันวาคม 2565 ผ่าน 4 ธนาคารตัวแทนจำหน่าย
วันศุกร์ที่ 9 ธันวาคม 2565
“สุขใจให้ออม” บนวอลเล็ต สบม. ครบวงเงินจําหน่าย 15,000 ล้านบาทแล้ว พบกันอีกครั้ง 13 ธันวาคม 2565 ผ่าน 4 ธนาคารตัวแทนจําหน่าย
สํานักงานบริหารหนี้สาธารณะ (สบน.) ได้จําหน่ายพันธบัตรออมทรัพย์ “รุ่นสุขใจให้ออม” บนวอลเล็ต สบม. วงเงิน 15,000 ล้านบาท ครบวงเงินเรียบร้อยแล้ว
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า สํานักงานบริหารหนี้สาธารณะ (สบน.) ได้จําหน่ายพันธบัตรออมทรัพย์ “รุ่นสุขใจให้ออม” บนวอลเล็ต สบม. วงเงิน 15,000 ล้านบาท ครบวงเงินเรียบร้อยแล้ว
สบน. ขอขอบคุณประชาชนทุกท่านที่ให้ความสนใจลงทุนในพันธบัตรออมทรัพย์ “รุ่นสุขใจให้ออม” บนวอลเล็ต สบม. โดย สบน. จะจําหน่ายพันธบัตรออมทรัพย์ “รุ่นสุขใจให้ออม” อีกครั้ง วงเงิน 45,000 ล้านบาท ผ่านธนาคารตัวแทนจําหน่ายทั้ง 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์ โดยแบ่งเป็น 2 กลุ่ม
1) สําหรับประชาชน จองซื้อได้ระหว่างวันที่ 13 - 14 ธันวาคม 2565 วงเงิน 40,000 ล้านบาท 2 รุ่นอายุ ได้แก่ รุ่นอายุ 3 ปี อัตราดอกเบี้ยคงที่ร้อยละ 2.30 ต่อปี และรุ่นอายุ 10 ปี อัตราดอกเบี้ยคงที่ร้อยละ 3.00 ต่อปี และไม่จํากัดวงเงินจองซื้อ โดย สบน. จะจัดสรรแบบ Small Lot First ซึ่งผู้จองซื้อทุกท่านจะได้รับจัดสรรพันธบัตร
2) สําหรับนิติบุคคลที่ไม่แสวงหากําไรที่กระทรวงการคลังกําหนด ซื้อได้ระหว่างวันที่ 19 – 20 ธันวาคม 2565 วงเงิน 5,000 ล้านบาท รุ่นอายุ 10 ปี อัตราดอกเบี้ยคงที่ร้อยละ 2.90 ต่อปี และไม่จํากัดวงเงินซื้อ โดย สบน. จะจัดสรรแบบ First Come First Served
ทั้งนี้ ผู้ที่สนใจลงทุนในพันธบัตรออมทรัพย์ “รุ่นสุขใจให้ออม” สามารถสอบถามเงื่อนไขและวิธีการจัดจําหน่ายได้ที่ธนาคารตัวแทนจําหน่ายทั้ง 4 แห่ง หรือติดตามข่าวสารได้ที่ Facebook สํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กรมสรรพสามิตสนับสนุนการใช้รถยนต์ไฟฟ้าด้วยการลดภาษี ล่าสุดร่วมลงนามกับเมอร์เซเดส-เบนซ์ แมนูแฟคเจอริ่ง (ประเทศไทย)
วันศุกร์ที่ 9 ธันวาคม 2565
กรมสรรพสามิตสนับสนุนการใช้รถยนต์ไฟฟ้าด้วยการลดภาษี ล่าสุดร่วมลงนามกับเมอร์เซเดส-เบนซ์ แมนูแฟคเจอริ่ง (ประเทศไทย)
กรมสรรพสามิตขับเคลื่อนมาตรการส่งเสริมการใช้ยานยนต์ไฟฟ้าต่อเนื่อง ล่าสุดลงนามข้อตกลงกับ บจก.เมอร์เซเดส-เบนซ์ แมนูแฟคเจอริ่ง (ประเทศไทย) ลดภาษีสรรพสามิต ตามขนาดความจุของแบตเตอรี่สําหรับการนําเข้าและส่งเสริมให้เกิดการลงทุนผลิตรถยนต์ไฟฟ้าในประเทศเพิ่มขึ้น
กรมสรรพสามิตขับเคลื่อนมาตรการส่งเสริมการใช้ยานยนต์ไฟฟ้าต่อเนื่อง ล่าสุดลงนามข้อตกลงกับบจก.เมอร์เซเดส-เบนซ์ แมนูแฟคเจอริ่ง (ประเทศไทย) ลดภาษีสรรพสามิต ตามขนาดความจุของแบตเตอรี่สําหรับการนําเข้าและส่งเสริมให้เกิดการลงทุนผลิตรถยนต์ไฟฟ้าในประเทศเพิ่มขึ้น เพื่อประชาชนสามารถเข้าถึงการใช้รถยนต์ไฟฟ้ามากขึ้นซึ่งจะช่วยลดผลกระทบจากการปล่อยมลพิษ และขับเคลื่อนประเทศสู่ความเป็นกลางทางคาร์บอน โดยเน้นการดําเนินการในเรื่อง ESG ตามยุทธศาสตร์ EASE Excise ของกรมฯ
ดร.เอกนิติ นิติทัณฑ์ประภาศ อธิบดีกรมสรรพสามิต เปิดเผยว่าวันนี้ (9 ธันวาคม 2565) กรมสรรพสามิตได้ลงนามข้อตกลงตามมาตรการสนับสนุนการใช้ยานยนต์ไฟฟ้าระหว่างกรมสรรพสามิตกับผู้นําเข้ารถยนต์เพิ่มอีก 1 ราย คือ บริษัท เมอร์เซเดส-เบนซ์ แมนูแฟคเจอริ่ง (ประเทศไทย) จํากัด โดยบริษัทจะได้รับสิทธิลดอากรศุลกากร และลดภาษีสรรพสามิต ขึ้นอยู่กับขนาดความจุของแบตเตอรี่ สําหรับการนําเข้ารถยนต์แบบพลังงานไฟฟ้า (Electric Vehicle: BEV) ในปี 2565 – 2566 และผลิตรถยนต์ BEV ในปี 2565 – 2568 จากการลงนามในครั้งนี้ ทําให้ปัจจุบันมีผู้ประกอบอุตสาหกรรมและผู้นําเข้าลงนามในข้อตกลงกับกรมสรรพสามิตแล้ว จํานวน 12 ราย แบ่งเป็นผู้ประกอบอุตสาหกรรมและผู้นําเข้ารถยนต์ จํานวน 9 ราย และรถจักรยานยนต์ จํานวน 3 ราย
ทั้งนี้ กรมสรรพสามิตได้จ่ายเงินอุดหนุนให้แก่ผู้มีสิทธิได้รับเงินอุดหนุนตามมาตรการสนับสนุนการใช้ยานยนต์ไฟฟ้าประเภทรถยนต์แล้ว จํานวน 1 ครั้ง จํานวนรวมทั้งสิ้น 540 คัน คิดเป็นเงินอุดหนุนจํานวน 81,000,000 บาท และอยู่ระหว่างการดําเนินการเพื่อจ่ายเงินอุดหนุนให้แก่ผู้มีสิทธิได้รับเงินอุดหนุนตามมาตรการสนับสนุนการใช้ยานยนต์ไฟฟ้าประเภทรถยนต์ ครั้งที่ 2 จํานวนรวมทั้งสิ้น 1,297 คัน คิดเป็นเงินอุดหนุนจํานวน 194,550,000 บาท โดยคาดว่าจะมียอดจองและยอดขายรถยนต์และรถจักรยานยนต์ไฟฟ้าที่ขอรับสิทธิตามมาตรการฯ ภายในสิ้นปี 2565 รวมกันทั้งสิ้นกว่า 25,000 คัน และจะมีผู้ประกอบอุตสาหกรรม/ผู้นําเข้ารถยนต์ที่สนใจทยอยเข้าร่วมลงนามเพิ่มขึ้นอีกในระยะเวลาอันใกล้นี้ ซึ่งจะส่งผลให้รถยนต์และรถจักรยานยนต์ BEV มีราคาลดลงและสร้างแรงจูงใจให้ผู้บริโภค หันมาใช้ยานยนต์ไฟฟ้าเพิ่มมากขึ้นและช่วยส่งผลดีต่อการลดมลพิษด้านสิ่งแวดล้อมของประเทศ ขับเคลื่อนประเทศสู่ความเป็นกลางทางคาร์บอน ซึ่งเป็นสิ่งที่กรมสรรพสามิตให้ความสําคัญ และได้บรรจุในเรื่อง สิ่งแวดล้อม สังคม และธรรมาภิบาล (ESG) อยู่ในยุทธศาสตร์ EASE Excise ที่กรมสรรพสามิตจะดําเนินการขับเคลื่อนต่อไป อธิบดีกรมสรรพสามิตกล่าวทิ้งท้าย
รัฐบาลไทย-ข่าวทำเนียบรัฐบาล-“ธนกร” เผยนายกฯ สั่งโฟกัสช่วยประชาชนเป็นหลัก ใช้เวลาที่มีอย่างเต็มที่
วันศุกร์ที่ 9 ธันวาคม 2565
“ธนกร” เผยนายกฯ สั่งโฟกัสช่วยประชาชนเป็นหลัก ใช้เวลาที่มีอย่างเต็มที่
“ธนกร” เผยนายกฯ สั่งโฟกัสช่วยประชาชนเป็นหลัก ใช้เวลาที่มีอย่างเต็มที่
วันนี้ (9 ธ.ค.65) เวลา 14.00 น. นายธนกร วังบุญคงชนะ รัฐมนตรีประจําสํานักนายกรัฐมนตรี ลงพื้นที่ตรวจเยี่ยมติดตามสถานการณ์น้ําท่วม ที่ อ.ท่าศาลา จ.นครศรีธรรมราช
“พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับให้ตนเองลงพื้นที่เพื่อตรวจเยี่ยมและให้กําลังใจประชาชนที่ได้รับผลกระทบจากปัญหาอุทกภัยในช่วงที่ผ่านมา พร้อมรับฟังความคิดเห็นจากประชาชนในพื้นที่ ถึงปัญหาและช่วยเหลือประชาชนอย่างเต็มที่ โดยขอชื่นชมหน่วยงานราชการทุกหน่วยงานพื้นที่ นักการเมืองทุกสังกัด ที่ร่วมมือกันในการดูแลประชาชน จนสามารถผ่านพ้นวิกฤติไปได้ ซึ่งภายหลังจากนี้ นายกรัฐมนตรีได้กําชับให้หน่วยงานในพื้นที่เร่งสํารวจความเสียหายเพื่อช่วยเหลือประชาชนได้อย่างทันท่วงทีต่อไป” นายธนกร กล่าว
จากนั้นคณะของรัฐมนตรีประจําสํานักนายกรัฐมนตรี ได้เดินทางสู่ที่ว่าการอําเภอสิชล เพื่อรับฟัง ข้อมูลในพื้นที่ก่อนเสร็จสิ้นภารกิจที่จังหวัดนครศรีธรรมราชในวันนี้
รัฐบาลไทย-ข่าวทำเนียบรัฐบาล-กรมทางหลวงชนบท ส่งเสริมการท่องเที่ยวภายในประเทศ ตามนโยบายของรัฐมนตรีว่าการกระทรวงคมนาคม
วันศุกร์ที่ 9 ธันวาคม 2565
กรมทางหลวงชนบท ส่งเสริมการท่องเที่ยวภายในประเทศ ตามนโยบายของรัฐมนตรีว่าการกระทรวงคมนาคม
เชิญชวนพี่น้องประชาชนเดินทางท่องเที่ยวสาย ชร.3037 และ ชร.5047 สู่ดอยช้าง จังหวัดเชียงราย
กรมทางหลวงชนบท (ทช.) กระทรวงคมนาคม เชิญชวนพี่น้องประชาชนท่องเที่ยวบนโครงข่ายทางหลวงชนบทสาย ชร.3037 และ ชร.5047 สู่ดอยช้าง ดินแดนแห่งกาแฟ ภูเขา และสายหมอก โดยมีลักษณะเป็นพื้นที่สูงล้อมไปด้วยป่าเขาอุดมสมบูรณ์ ทําให้มีอากาศเย็นสบาย สามารถปลูกพืชเมืองหนาวต่าง ๆ ได้เป็นอย่างดี อาทิ กาแฟ บ๊วย ท้อ แมคคาเดเมีย อีกทั้งยังเป็นจุดชมวิวพระอาทิตย์ขึ้น ให้นักท่องเที่ยวได้เก็บภาพความสวยงามสัมผัสหมอกและแสงยามเช้าได้อย่างเพลิดเพลิน หรือใครที่ชื่นชอบดูดาวยามค่ําคืน บริเวณศูนย์วิจัยดอยช้างจะมีจุดกางเต็นท์ไว้คอยบริการให้กับนักท่องเที่ยว พร้อมด้วยอุปกรณ์อํานวยความสะดวกอย่างครบครัน ดอยช้างตั้งอยู่ในพื้นที่หมู่ 3 ตําบลวาวี อําเภอแม่สรวย จังหวัดเชียงราย หากเดินทางมาจากตัวเมืองเชียงราย สามารถใช้เส้นทางหลวงหมายเลข 1 จากนั้นเลี้ยวขวาที่อําเภอแม่ลาว (กม. ที่ 910+103) เข้าสู่ทางหลวงหมายเลข 118 เลี้ยวขวา (กม. ที่ 134+050) มาตามสายทางหลวงชนบท ชร.3037 และตัดเข้าสู่สาทางหลวงชนบท ชร.5047 (กม. ที่ 5+150) นอกจากนี้ บริเวณดอยช้างยังมีสถานที่ท่องเที่ยวที่น่าสนใจได้มาเก็บภาพวิวทิวทัศน์หรือแวะซื้อสินค้าประจําถิ่นอีกหลายแห่ง เช่น
-จุดชมวิวเขื่อนแม่สรวย ตําบลแม่สรวย อําเภอแม่สรวย จังหวัดเชียงราย เขื่อนเก็บน้ําขนาดใหญ่ ที่มีวิวทิวทัศน์สวยงาม รายล้อมไปด้วยหุบเขา ใครที่ต้องการเดินทางไปดอยช้างสามารถแวะจุดชมวิวเก็บภาพบรรยากาศสวย ๆ กันก่อนได้ที่นี่ โดยอยู่ในสายทางหลวงชนบท ชร.3037 (กม. ที่ 3+500) เส้นทางก่อนถึงดอยช้าง
-วิสาหกิจชุมชนแปรรูปแมคคาเดเมียดอยช้าง ตําบลวาวี อําเภอแม่สรวย จังหวัดเชียงรายกลุ่มวิสาหกิจชุมชน ที่มีวัตถุประสงค์เพื่อสร้างรายได้ให้คนในพื้นที่ โดยนําแมคคาเดเมียซึ่งเป็นผลผลิตที่สําคัญของดอยช้างมาแปรรูปจัดจําหน่ายอย่างหลากหลาย อาทิ แมคคาเดเมียอบ ถ่านแมคคาเดเมีย และน้ํามันแมคคาเดเมียสกัดเย็น เป็นอีกจุดที่นักท่องเที่ยวสามารถแวะเวียนมาซื้อเป็นของฝากกลับบ้านได้เป็นอย่างดี โดยอยู่ในสายทางหลวงชนบท ชร.5047 (กม. ที่ 5+150) เลยจุดชมวิวดอยช้าง
ทั้งนี้ ทช. ได้สนับสนุนนโยบายส่งเสริมการท่องเที่ยวภายในประเทศของนายศักดิ์สยาม ชิดชอบ รัฐมนตรีว่าการกระทรวงคมนาคม โดยบริหารจัดการเส้นทางบริเวณโครงข่ายทางหลวงชนบท เพื่อพัฒนาระบบคมนาคมขนส่งและรองรับการเดินทางท่องเที่ยวของประชาชน ทั้งนี้ หากต้องการติดต่อสอบถามข้อมูลเพิ่มเติมเกี่ยวกับการเดินทาง สามารถติดต่อได้ที่ [
รัฐบาลไทย-ข่าวทำเนียบรัฐบาล-บสย. หนุนเกษตร ค้ำสินเชื่อ โค้งสุดท้าย เติมทุน “สตางค์ฟาร์มผักสด” สู่เกษตรยั่งยืน
วันศุกร์ที่ 9 ธันวาคม 2565
บสย. หนุนเกษตร ค้ําสินเชื่อ โค้งสุดท้าย เติมทุน “สตางค์ฟาร์มผักสด” สู่เกษตรยั่งยืน
บสย. ตรวจเยี่ยมกิจการ บริษัท สตางค์ฟาร์มผักสด จํากัด  ดําเนินธุรกิจผลิตและจําหน่าย “ผักสวนครัว” ภายใต้แนวคิด ปลูกผักรักษ์โลก ปลอดสารเคมี ดีต่อสิ่งแวดล้อม เจาะตลาดร้านอาหาร ที่ได้รับการสนับสนุนเติมทุน เสริมสภาพคล่อง ต่อยอด ขยายธุรกิจ
นางดุสิดา ทัพวงษ์ รองผู้จัดการทั่วไป สายงานบริหารช่องทางและพัฒนาผู้ประกอบการ บรรษัทประกันสินเชื่ออุตสาหกรรมขนาดย่อม (บสย.) พร้อมด้วยผู้บริหารสํานักงานเขตภาคตะวันออกเฉียงเหนือตอนล่าง 2 ลงพื้นที่จังหวัดนครราชสีมา ตรวจเยี่ยมกิจการ บริษัท สตางค์ฟาร์มผักสด จํากัด ดําเนินธุรกิจผลิตและจําหน่าย “ผักสวนครัว” ภายใต้แนวคิด ปลูกผักรักษ์โลก ปลอดสารเคมี ดีต่อสิ่งแวดล้อม เจาะตลาดร้านอาหาร ที่ได้รับการสนับสนุนเติมทุน เสริมสภาพคล่อง ต่อยอด ขยายธุรกิจ โดยในปี 2565 บริษัท สตางค์ฟาร์มผักสด จํากัด ได้รับการสนับสนุน เติมทุนและค้ําประกันสินเชื่อ จาก บสย. จํานวน 3 ครั้ง วงเงินรวมกว่า 11 ล้านบาท เพื่อนํามาขยายการลงทุน ขยายกิจการเพิ่มพื้นที่การปลูกผักสวนครัว รองรับการเติบโตของธุรกิจและปริมาณคําสั่งซื้อ ผักสวนครัวที่เพิ่มขึ้น จากแม็คโคร และร้านอาหาร กว่า 20 ชนิด อาทิ ผักบุ้ง พริก มะเขือเทศ แตงกวา แครอท มะนาว ถั่วฝักยาว เฉลี่ยวันละ 3-5 ตัน ได้แก
1.โครงการค้ําประกันสินเชื่อ พ.ร.ก.ฟื้นฟู ระยะที่ 2 กลุ่ม Micro & SMEs
2.โครงการค้ําประกันสินเชื่อ PGS 9 บสย. SMEs ที่ได้รับสินเชื่อผ่านธนาคารของรัฐ (SFIs)
3.โครงการค้ําประกันสินเชื่อ PGS 9 เติมเต็มรายย่อย
นายปริญญา รัตนปทุมวรรณ กรรมการผู้จัดการ บริษัท สตางค์ฟาร์มผักสด จํากัด ถ่ายทอดแนวคิดว่า จุดเริ่มต้นธุรกิจมาจากใจรักด้านเกษตร ต่อมาในปี 2561 ได้ก่อตั้งบริษัท ชูแนวคิด “ผักสวนครัว รักษ์โลก” ปลอดสารพิษ เจาะตลาดร้านอาหาร ผลจากการทุ่มเทและกระแสรักษ์โลก ทําให้ผักสวนครัว ได้รับการตอบรับมากขึ้น จนต้องขยายเพิ่มพื้นที่การปลูก โดยเลือกใช้โมเดลสร้างเครือข่าย “ลูกสวน” ขยายพื้นที่ไปยังจังหวัดใกล้เคียง อาทิ บุรีรัมย์ สุรินทร์ และ ขอนแก่น กว่า 30 กลุ่ม พร้อมกับการถ่ายทอดโนฮาวด์การปลูกผักรักษ์โลก ใส่ใจสิ่งแวดล้อม ปลอดสารเคมีให้กับเครือข่าย “ลูกสวน” เพื่อยกระดับภาคการเกษตรผักสวนครัว และยังรับซื้อผลผลิตจากลูกสวนในราคาสูงกว่าตลาด
ปัจจุบันผลผลิตผักสวนครัวรักษ์โลก ยังได้รับการตอบรับจากค้าส่งรายใหญ่แม็คโครให้ผักสวนครัวจาก สตางค์ฟาร์มผักสด เข้าไปจําหน่ายสร้างรายได้ให้กับเครือข่าย “ลูกสวน” ยกระดับอาชีพเกษตรกรยุคใหม่สู่ความยั่งยืน ในโอกาสนี้ บสย. ยังได้รับฟังข้อเสนอแนะ ข้อคิดเห็นต่างๆ ของลูกค้า รวมถึงแลกเปลี่ยนข้อมูลด้านแหล่งทุนและการส่งเสริมความรู้ให้กับผู้ประกอบการ SMEs ที่ต้องการสินเชื่อและความรู้ทางการเงิน และธุรกิจ ให้กับลูกค้าด้วย
รัฐบาลไทย-ข่าวทำเนียบรัฐบาล-“ธนกร” ย้ำชัดนโยบายการสื่อสารแบบ 2 ทาง รับฟังปัญหานำสู่การแก้ไข เน้นทำงานเชิงรุก ขอบคุณกรมประชาสัมพันธ์ ช่วยเป็นกระบอกเสียงให้ทุกสารส่งถึงประชาชน
วันศุกร์ที่ 9 ธันวาคม 2565
“ธนกร” ย้ําชัดนโยบายการสื่อสารแบบ 2 ทาง รับฟังปัญหานําสู่การแก้ไข เน้นทํางานเชิงรุก ขอบคุณกรมประชาสัมพันธ์ ช่วยเป็นกระบอกเสียงให้ทุกสารส่งถึงประชาชน
“ธนกร” ย้ําชัดนโยบายการสื่อสารแบบ 2 ทาง รับฟังปัญหานําสู่การแก้ไข เน้นทํางานเชิงรุก ขอบคุณกรมประชาสัมพันธ์ ช่วยเป็นกระบอกเสียงให้ทุกสารส่งถึงประชาชน
วันนี้ (9 ธ.ค.65) เมื่อเวลา 08.00 น. นายธนกร วังบุญคงชนะ รัฐมนตรีประจําสํานักนายกรัฐมนตรี
เดินทางถึงท่าอากาศยานนานาชาตินครศรีธรรมราช โดยมีนายสมพงษ์ มากมณี รองผู้ว่าราชการจังหวัดนครศรีธรรมราช นายพงษ์ศักดิ์ เมืองดี หัวหน้าสํานักงานจังหวัดนครศรีธรรมราช พล.ต.ต.สมชาย ซื่อต่อตระกูล ผบก.ภ.จว.นครศรีธรรมราช นายณรงค์ หนูคง ผู้บัญชาการเรือนจํากลางนครศรีธรรมราช และนายศุภพงษ์ เชาวน์แล่น ผู้อํานวยการสํานักประชาสัมพันธ์เขต 5 พร้อมคณะผู้บริหารและเจ้าหน้าที่กรมประชาสัมพันธ์ ให้การต้อนรับ
“การลงพื้นที่ จ.นครศรีธรรมราช ครั้งนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ตนเองลงพื้นที่เพื่อติดตามสถานการณ์อุทกภัย พร้อมรับฟังปัญหาจากพี่น้องประชาชน ซึ่งถือเป็นการลงพื้นที่ครั้งแรกหลังการเข้ารับตําแหน่งรัฐมนตรีประจําสํานักนายกรัฐมนตรี ซึ่ง จ.นครศรีธรรมราชก็เป็นบ้านเกิดของตนเองด้วย” รัฐมนตรีประจําสํานักนายกรัฐมนตรี กล่าว
จากนั้นเวลา 10.00 น. รัฐมนตรีประจําสํานักนายกรัฐมนตรี เดินทางมายังสถานีวิทยุโทรทัศน์แห่งประเทศไทยจังหวัดนครศรีธรรมราช เพื่อมอบนโยบายหน่วยงานในกํากับดูแล
“ผมได้มีโอกาสติดตามการประชาสัมพันธ์ของแต่ละพื้นที่ ซึ่งต้องชื่นชมถึงความเปลี่ยนแปลงในยุคนี้ โดยเฉพาะท่านอธิบดีกรมประชาสัมพันธ์ (พลโท สรรเสริญ แก้วกําเนิด) ที่นําความเปลี่ยนแปลงมาสู่ยุคใหม่ของการประชาสัมพันธ์ ให้เข้าถึงกลุ่มชาวบ้าน นําสารที่สําคัญของท่านนายกรัฐมนตรี และรัฐบาลที่เป็นประโยชน์ มาขยายประเด็นให้เข้าใจและเข้าถึงประชาชนในทุกกลุ่ม ในทุกพื้นที่ได้รับรู้ ทั้งนี้ การเข้ามารับตําแหน่งรัฐมนตรีประจําสํานักนายกรัฐมนตรี ของตนเองนั้น มีนโยบายที่เน้นการทํางานลงพื้นที่เพื่อติดตามรับฟังปัญหาความเดือดร้อนของประชาชน ไม่เพียงแค่ผ่านสื่อประชาสัมพันธ์ แต่เพื่อให้เข้าถึงกลุ่มประชาชนอย่างแท้จริง โดยเน้นความรวดเร็วและความถูกต้องของข้อมูล ซึ่งตนเองอยากจะให้กรมประชาสัมพันธ์ นําสื่อโซเชียลมีเดียมาประยุกต์ใช้ในการทํางานเพื่อให้เกิดประโยชน์สูงสุดทั้งกับภาครัฐและประชาชน ขณะที่ขอเน้นย้ําในเรื่องของการสื่อสาร 2 ทาง เพื่อฟังความคิดเห็นของประชาชนเพื่อนําไปสู่การแก้ไขที่เกิดขึ้นจริง และหวังว่ากรมประชาสัมพันธ์จะเป็นกระบอกเสียงส่งต่อปัญหาและติดตามการแก้ไขปัญหาอย่างเข้มข้น” นายธนกร กล่าว
ขณะที่ในช่วงบ่ายของวันนี้ รัฐมนตรีประจําสํานักนายกรัฐมนตรี (นายธนกร วังบุญคงชนะ) จะลงพื้นที่ตรวจเยี่ยมติดตามสถานการณ์น้ําท่วม ที่ อ.ท่าศาลา และ อ.สิชล พร้อมกับฟังปัญหาความเดือดร้อนของประชาชนในพื้นที่อย่างใกล้ชิด โดยการลงพื้นที่ครั้งนี้ถือว่าเป็นประโยชน์อย่างมาก เพราะตนเองจะได้นําข้อมูลที่ได้พบและได้ฟังจากเสียงของประชาชนรายงายต่อนายกรัฐมนตรีโดยตรงเพื่อที่รัฐบาลจะได้เข้าไปช่วยแก้ไขปัญหาและเยียวยา รวมถึงหามาตรการช่วยเหลือหลังจากสถานการณ์กลับเข้าสู่ภาวะปกติแล้วได้อย่างถูกจุดและรวดเร็วที่สุด ซึ่งเป็นการตอกย้ําว่า ท่านนายกฯ ติดตามสถานการณ์ด้วยตัวเองอย่างใกล้ชิดต่อเนื่อง และพร้อมเข้าไปช่วยเหลือคนไทยทุกคนที่กําลังเดือดร้อนอย่างทันท่วงที
รัฐบาลไทย-ข่าวทำเนียบรัฐบาล-นายกีรติ รัชโน ปลัดกระทรวงพาณิชย์ พร้อมด้วย นางโสรดา เลิศอาภาจิตร์ รองปลัดกระทรวงพาณิชย์
วันศุกร์ที่ 9 ธันวาคม 2565
นายกีรติ รัชโน ปลัดกระทรวงพาณิชย์ พร้อมด้วย นางโสรดา เลิศอาภาจิตร์ รองปลัดกระทรวงพาณิชย์
เข้าร่วมกิจกรรมงานวันต่อต้านคอร์รัปชันสากล (ประเทศไทย)
นายกีรติ รัชโน ปลัดกระทรวงพาณิชย์ พร้อมด้วย นางโสรดา เลิศอาภาจิตร์ รองปลัดกระทรวงพาณิชย์ เข้าร่วมกิจกรรมงานวันต่อต้านคอร์รัปชันสากล (ประเทศไทย) “ภายใต้แนวคิด Zero Tolerance คนไทยไม่ทนต่อการทุจริต” ในวันศุกร์ที่ 9 ธันวาคม 2565 ณ สํานักงาน ป.ป.ช. สนามบินน้ํา จ.นนทบุรี โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีประกาศเจตนารมณ์ในการต่อต้านการทุจริต
รัฐบาลไทย-ข่าวทำเนียบรัฐบาล-บขส. เตรียมจัดรถโดยสารให้บริการวันละ 2,900 - 3,000 เที่ยว รองรับผู้โดยสารกว่า 30,000 คน  ในช่วงวันหยุดวันรัฐธรรมนูญ
วันศุกร์ที่ 9 ธันวาคม 2565
บขส. เตรียมจัดรถโดยสารให้บริการวันละ 2,900 - 3,000 เที่ยว รองรับผู้โดยสารกว่า 30,000 คน  ในช่วงวันหยุดวันรัฐธรรมนูญ
พร้อมแนะนําช่วงเทศกาลปีใหม่จองตั๋วออนไลน์เดินทางไปก่อน - กลับ ทีหลัง รับส่วนลด 10%
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในช่วงวันหยุดวันรัฐธรรมนูญ ระหว่างวันที่ 10 - 12 ธันวาคม 2565 บขส. ได้เตรียมความพร้อมจัดการเดินรถเพื่อรองรับการเดินทางของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดย บขส. ได้จัดรถโดยสาร (รถ บขส. รถร่วม และรถตู้) เที่ยวไปประมาณวันละ 2,900 เที่ยว คาดว่าจะมีผู้ใช้บริการประมาณวันละ 32,000 คน ส่วนการเดินทางกลับได้จัดรถโดยสารรองรับประมาณวันละ 3,000 เที่ยว คาดว่าจะมีผู้ใช้บริการประมาณวันละ 33,000 คน โดย บขส. คาดการณ์ว่าในช่วงวันหยุดนี้จะมีประชาชนเดินทางมากกว่าช่วงวันหยุดที่ผ่านมา
ทั้งนี้ จากข้อมูลการเดินรถในช่วงวันหยุดระหว่างวันที่ 2 - 5 ธันวาคม ที่ผ่านมา บขส.ได้จัดรถโดยสาร (รถ บขส. รถร่วม และรถตู้) อํานวยความสะดวกประชาชนเดินทางในเที่ยวไป - กลับ จํานวน 23,233 เที่ยว รองรับผู้โดยสาร จํานวน 227,386 คน แบ่งเป็นการเดินทางในเที่ยวไปได้จัดรถโดยสาร จํานวน 11,555 เที่ยว รองรับผู้โดยสาร จํานวน 115,917 คน ส่วนการเดินทางในเที่ยวกลับเข้ากรุงเทพฯ ได้จัดรถโดยสาร จํานวน 11,678 เที่ยว รองรับผู้โดยสารได้ 111,469 คน โดยพบว่าประชาชนเดินทางออกจากกรุงเทพฯ มากที่สุด ในวันที่ 2 ธันวาคม 2565 ประมาณ 36,309 คน และเดินทางกลับเข้ากรุงเทพฯ มากที่สุด ในวันที่ 3 ธันวาคม 2565 ประมาณ 30,111 คน
กรรมการผู้จัดการใหญ่ บขส. กล่าวเพิ่มเติมว่า บขส. ได้จัดโครงการ “HAPPY NEW YEAR 2023 ลด 10% ไปก่อน - กลับทีหลัง” มอบส่วนลดค่าโดยสาร 10% เป็นของขวัญปีใหม่ตามนโยบายกระทรวงคมนาคม ให้กับลูกค้าที่ซื้อตั๋วโดยสารผ่านช่องทางออนไลน์ Application E-Ticket หรือ Website บขส. www.transport.co.th เดินทางระหว่างวันที่ 21 - 27 ธันวาคม 2565 และวันที่ 3 - 9 มกราคม 2566 เพื่อให้ผู้ใช้บริการมีทางเลือกในการวางแผนการเดินทางล่วงหน้าในช่วงเทศกาลปีใหม่ 2566 นอกจากนี้ บขส. ได้เปิดให้บริการตรวจเช็กสภาพ ความพร้อมของรถยนต์ก่อนออกเดินทางให้กับประชาชนทั่วไป โดยไม่คิดค่าใช้จ่าย ระหว่างวันที่ 19 - 29 ธันวาคม 2565 เวลา 08.30 - 16.00 น. ณ ศูนย์ซ่อมบํารุงและตรวจสภาพรถ บขส. (รังสิต)
อย่างไรก็ดี เพื่อป้องกันและเฝ้าระวังการแพร่ระบาดของโรคติดเชื้อไวรัส COVID-19 ได้เน้นย้ําไปยังพนักงาน บขส. และผู้ประกอบการรถร่วมต้องดําเนินการตามมาตรการ วิธีการปฏิบัติสําหรับการเดินรถโดยสาร เพื่อการควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และให้ดูแลเรื่องความปลอดภัย ตรวจสภาพความพร้อมของรถโดยสาร พนักงานขับรถ ก่อนออกเดินทาง รวมทั้งนํามาตรการ 4 พร้อม (สถานีพร้อม พนักงานพร้อม รถโดยสารพร้อม และการบริการพร้อม) มาใช้ เพื่อสร้างความปลอดภัยและสร้างความเชื่อมั่นในการเดินทางให้แก่ผู้โดยสารทุกคน
รัฐบาลไทย-ข่าวทำเนียบรัฐบาล-การเข้าร่วมการประชุมสุดยอดอาเซียน – สหภาพยุโรป สมัยพิเศษ เพื่อฉลองวาระครบรอบ 45 ปี  ความสัมพันธ์อาเซียน – สหภาพยุโรป ณ กรุงบรัสเซลส์ ราชอาณาจักรเบลเยียม
วันศุกร์ที่ 9 ธันวาคม 2565
การเข้าร่วมการประชุมสุดยอดอาเซียน – สหภาพยุโรป สมัยพิเศษ เพื่อฉลองวาระครบรอบ 45 ปี  ความสัมพันธ์อาเซียน – สหภาพยุโรป ณ กรุงบรัสเซลส์ ราชอาณาจักรเบลเยียม
ระหว่างวันที่ 12 – 15 ธันวาคม 2565
ข่าวสารการเข้าร่วมการประชุมสุดยอดอาเซียน – สหภาพยุโรป สมัยพิเศษ เพื่อฉลองวาระครบรอบ 45 ปี ความสัมพันธ์อาเซียน – สหภาพยุโรป ณ กรุงบรัสเซลส์ ราชอาณาจักรเบลเยียม
ระหว่างวันที่ 12 – 15 ธันวาคม 2565
#
รัฐบาลไทย-ข่าวทำเนียบรัฐบาล- “Zero Tolerance" คนไทยไม่ทนต่อการทุจริต
วันศุกร์ที่ 9 ธันวาคม 2565
“Zero Tolerance" คนไทยไม่ทนต่อการทุจริต
“Zero Tolerance" คนไทยไม่ทนต่อการทุจริต
เนื่องจากวันที่9ธันวาคมของทุกปีเป็นวันต่อต้านคอร์รัปชันสากล(International Anti-Corruption Day)ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอี)พร้อมด้วยผู้บริหารและเจ้าหน้าที่ของสํานักงานปลัดกระทรวงฯแสดงเจตนารมณ์และรวมพลังในการต่อต้านการทุจริตและคอร์รัปชันเพื่อเป็นการแสดงพลังในการต่อต้านการทุจริตมุ่งมั่นที่จะขับเคลื่อนประเทศไทยให้โปร่งใสส่งเสริมคุณธรรมในการปฏิบัติงานพร้อมแสดงสัญลักษณ์ในการต่อต้านการทุจริตคอร์รัปชันทุกรูปแบบณสํานักงานปลัดกระทรวงดิจิทัลเพื่อเศรษฐกิจและสังคม
_______________________
รัฐบาลไทย-ข่าวทำเนียบรัฐบาล-กรมเจ้าท่าจัดประชุมรับฟังความคิดเห็นจากหน่วยงานที่เกี่ยวข้องต่อร่างพระราชบัญญัติการทุ่มทิ้งของเสียหรือวัสดุอื่นในทะเล พ.ศ. ....
วันศุกร์ที่ 9 ธันวาคม 2565
กรมเจ้าท่าจัดประชุมรับฟังความคิดเห็นจากหน่วยงานที่เกี่ยวข้องต่อร่างพระราชบัญญัติการทุ่มทิ้งของเสียหรือวัสดุอื่นในทะเล พ.ศ. ....
...
กรมเจ้าท่าจัดประชุมรับฟังความคิดเห็นจากหน่วยงานที่เกี่ยวข้องต่อร่างพระราชบัญญัติการทุ่มทิ้งของเสียหรือวัสดุอื่นในทะเล พ.ศ. ....
วันที่ 9 ธันวาคม 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กระทรวงคมนาคม เป็นประธานในที่ประชุม พร้อมด้วย ข้าราชการและเจ้าหน้าที่กรมเจ้าท่าที่เกี่ยวข้อง ผู้แทนจากหน่วยงานภาครัฐ ภาคเอกชน เข้าร่วมประชุมเพื่อรับฟังความคิดเห็นจากหน่วยงานที่เกี่ยวข้องต่อร่างพระราชบัญญัติ การทุ่มทิ้งของเสียหรือวัสดุอื่นในทะเล พ.ศ. .... ณ ห้องประชุมวิสูตรสาครดิษฐ์ ชั้น 4 อาคาร 164 ปี และผ่านระบบ ZOOM ของกรมเจ้าท่า
ทั้งนี้ ที่มาของร่างพระราชบัญญัติการทุ่มทิ้งของเสียหรือวัสดุอื่นในทะเล พ.ศ. .... เป็นร่างกฎหมายอนุวัติการ ที่ออกตามพิธีสาร ค.ศ. ๑๙๙๖ (พิธีสารลอนดอน) ที่ประเทศไทยอยู่ระหว่างการดําเนินการเพื่อเข้าเป็นภาคี โดยรัฐสภาได้ให้ความเห็นชอบแล้ว เมื่อวันที่ 24 กรกฎาคม 2563 ซึ่งหากร่างกฎหมายฉบับนี้ผ่านกระบวนการ นิติบัญญัติ ประเทศไทยก็จะดําเนินการเพื่อเข้าเป็นภาคีพิธีสารนี้ได้ โดยร่างกฎหมายฉบับนี้มีวัตถุประสงค์ ในการปกป้องสิ่งแวดล้อมทางทะเลและส่งเสริมการใช้ทะเลอย่างมีประสิทธิภาพและยั่งยืน
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมประชุมคณะกรรมการอำนวยการ หนึ่งตำบล หนึ่งผลิตภัณฑ์ แห่งชาติ ครั้งที่ 2/2565
วันศุกร์ที่ 9 ธันวาคม 2565
กระทรวงเกษตรฯ ร่วมประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ครั้งที่ 2/2565
กระทรวงเกษตรฯ ร่วมประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ครั้งที่ 2/2565
กระทรวงเกษตรฯ ร่วมประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ครั้งที่ 2/2565
วันที่ 8 ธ.ค. 65 นายสุรเดช สมิเปรม รองปลัดกระทรวงเกษตรและสหกรณ์ เข้าร่วมประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ครั้งที่ 2/2565 ในฐานะผู้แทนรัฐมนตรีว่าการกระทรวงเกษตรและสหกรณ์ ผ่านสื่ออิเล็กทรอนิกส์ (Zoom Meeting) โดยมี นายสุพัฒนพงษ์ พันธ์มีเชาว์ รองนายกรัฐมนตรี ประธานกรรมการอํานวยการ เป็นประธานการประชุม
ทั้งนี้ ที่ประชุมได้รับทราบประเด็น 1) แนวทางการบังคับใช้ประมวลจริยธรรมให้ครอบคลุมถึงคณะกรรมการ 2) คําสั่งคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ที่ 1/2565 3) รายงานการดําเนินการของคณะอนุกรรมการขับเคลื่อนโครงการหนึ่งตําบล หนึ่งผลิตภัณฑ์ 4) รายงานผลการดําเนินงานโครงการขับเคลื่อนโครงการหนึ่งตําบล หนึ่งผลิตภัณฑ์ ประจําปีงบประมาณ พ.ศ. 2565 5) การแต่งตั้งผู้ช่วยเลขานุการ กอ.นตผ. 6) การจัดงาน OTOP Midyear 2023 และร่วมกันพิจารณา (ร่าง) แผนปฏิบัติการขับเคลื่อนโครงการหนึ่งตําบล หนึ่งผลิตภัณฑ์โครงการหนึ่งตําบล หนึ่งผลิตภัณฑ์ ปี 2566 - 2570 และการจัดทําคําของบประมาณรายจ่าย ประจําปีงบประมาณ พ.ศ. 2567 โครงการขับเคลื่อนโครงการหนึ่งตําบล หนึ่งผลิตภัณฑ์
รัฐบาลไทย-ข่าวทำเนียบรัฐบาล-สธ. ยืนยัน ดูแลบุคลากรที่ปฏิบัติงานตามเกณฑ์ให้ได้รับค่าเสี่ยงภัยโควิด ส่วนที่ยังขาดเร่งรวบรวมข้อมูลเพื่อขอเพิ่มเติม
วันศุกร์ที่ 9 ธันวาคม 2565
สธ. ยืนยัน ดูแลบุคลากรที่ปฏิบัติงานตามเกณฑ์ให้ได้รับค่าเสี่ยงภัยโควิด ส่วนที่ยังขาดเร่งรวบรวมข้อมูลเพื่อขอเพิ่มเติม
รองปลัดกระทรวงสาธารณสุข ยืนยัน ดูแลบุคลากรที่ปฏิบัติงานโควิดตรงตามหลักเกณฑ์ให้ได้รับเงินค่าเสี่ยงภัยโควิด โดยได้รับจัดสรรมาแล้วถึงเดือนมิถุนายน 2565
รองปลัดกระทรวงสาธารณสุข ยืนยัน ดูแลบุคลากรที่ปฏิบัติงานโควิดตรงตามหลักเกณฑ์ให้ได้รับเงินค่าเสี่ยงภัยโควิด โดยได้รับจัดสรรมาแล้วถึงเดือนมิถุนายน 2565 ส่วนที่เป็นงบเงินกู้ไม่สามารถนํามาปรับเกลี่ยจ่ายแทนงบกลางได้ และหากเบิกจ่ายไม่หมดต้องส่งคืน สําหรับค่าเสี่ยงภัยส่วนที่ยังขาดและของเดือนกรกฎาคม-กันยายน 2565 ได้กําชับนายแพทย์สาธารณสุขจังหวัดตรวจสอบ รวบรวมข้อมูลให้ครบถ้วน เพื่อขออนุมัติเพิ่มเติม และสื่อสารให้บุคลากรในพื้นที่เข้าใจ
วันนี้ (9 ธันวาคม 2565) นพ.ณรงค์ อภิกุลวณิช รองปลัดกระทรวงสาธารณสุข กล่าวถึงกรณีบุคลากรกลุ่มลูกจ้างสายสนับสนุนการปฏิบัติงานเรียกร้องความเป็นธรรมการจ่ายค่าตอบแทนเสี่ยงภัยโควิด 19 ที่ได้รับเพียง1-2 เดือน ว่า ค่าตอบแทนเสี่ยงภัยผู้ปฏิบัติงานโควิด 19 ประกอบด้วย 2 กลุ่ม ได้แก่ 1.กลุ่มวิชาชีพ กลุ่มเจ้าพนักงานและเจ้าหน้าที่ด้านเทคนิคอื่นๆ และ 2.กลุ่มบุคลากรที่สนับสนุนการปฏิบัติงานด้านการแพทย์และสาธารณสุขที่เข้าหลักเกณฑ์การเบิกจ่าย คือ มีการปฏิบัติงานที่ต้องสัมผัสใกล้ชิดกับผู้ป่วย รวมถึงมีคําสั่งมอบหมายหรือให้ไปปฏิบัติงานเป็นลายลักษณ์อักษร ซึ่งหากเป็นผู้ที่เข้าหลักเกณฑ์ยืนยันว่าจะดูแลให้ได้รับค่าตอบแทน ทั้งนี้งบประมาณค่าตอบแทนเสี่ยงภัยที่ได้รับจัดสรร เดือนพฤศจิกายน 2564 – มิถุนายน 2565 มาจากแหล่งงบประมาณ2 ส่วน คือ งบเงินกู้ ซึ่งเป็นงบที่รัฐบาลต้องเสียดอกเบี้ย มีสํานักงานสภาพัฒนาการเศรษฐกิจและสังคมแห่งชาติ กํากับดูแล และมีข้อกําหนดให้เบิกจ่ายได้เฉพาะกลุ่มวิชาชีพ เจ้าพนักงานและเจ้าหน้าที่ด้านเทคนิคอื่นๆ ต้องมีการตรวจสอบเอกสารหลักฐานต่างๆ อย่างเข้มงวด และ งบกลาง สําหรับกลุ่มบุคลากรที่สนับสนุนการปฏิบัติงานด้านการแพทย์และสาธารณสุข ซึ่งได้รับเพียงบางส่วนจากยอดที่ขอรับการสนับสนุนทั้งหมด จึงต้องจัดสรรไปจังหวัดต่างๆ ลดทอนลงตามสัดส่วน โดยงบเงินกู้ไม่สามารถนํามาปรับเกลี่ยจ่ายแทนงบกลางได้ หากเบิกจ่ายไม่หมดต้องส่งคืน
สําหรับค่าเสี่ยงภัยส่วนที่ยังขาดและอีก 3 เดือน คือ กรกฎาคม - กันยายน 2565 กระทรวงสาธารณสุขอยู่ระหว่างรวบรวมข้อมูลจากหน่วยงานต่างๆ ทั้งภายในและภายนอกกระทรวง เพื่อเสนอของบประมาณเพิ่มเติมจากรัฐบาล ได้กําชับให้นายแพทย์สาธารณสุขจังหวัดเร่งรวบรวม ตรวจสอบและรับรองการปฏิบัติงานให้ถูกต้องตามหลักเกณฑ์ รวมถึงสื่อสารทําความเข้าใจกับบุคลากรในพื้นที่อย่างต่อเนื่องด้วย
*********************************** 9 ธันวาคม 2565
รัฐบาลไทย-ข่าวทำเนียบรัฐบาล-กบข. เพิ่มทางเลือกให้สมาชิก เปิดตัวแผนลงทุนใหม่ “แผนทองคำ และตราสารหนี้ต่างประเทศ”
วันศุกร์ที่ 9 ธันวาคม 2565
กบข. เพิ่มทางเลือกให้สมาชิก เปิดตัวแผนลงทุนใหม่ “แผนทองคํา และตราสารหนี้ต่างประเทศ”
กบข. หาโอกาสลงทุนช่วงลงทุนผันผวน เพิ่ม 2 แผนการลงทุนใหม่ เน้นลงทุนกองทุนทองคําและตราสารหนี้ต่างประเทศ หวังให้สมาชิกมีทางเลือกมากขึ้น
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า จากสถานการณ์การลงทุนทั่วโลกที่มีความผันผวน และส่งผลกระทบต่อสินทรัพย์ในการลงทุน ซึ่ง กบข. ได้มองหาโอกาสในการลงทุนอยู่เสมอ จึงได้เพิ่มทางเลือกการลงทุนให้กับสมาชิก โดยเน้นการลงทุนในสินทรัพย์ที่คาดว่าจะมีแนวโน้มสร้างผลตอบแทนได้ดีในสถานการณ์ลงทุนเช่นนี้ กบข. จึงได้ออกแผนการลงทุนใหม่ 2 แผน คือ แผนตราสารหนี้ต่างประเทศและแผนทองคํา เพื่อให้ตรงกับความต้องการรับผลตอบแทนและความเสี่ยงที่ยอมรับได้ของสมาชิกด้วย
โดย “แผนตราสารหนี้ต่างประเทศ” เป็นการลงทุนในตราสารหนี้ต่างประเทศ ประกอบด้วย ตราสารหนี้ภาครัฐโลกซึ่งเป็นการลงทุนแบบรายหลักทรัพย์ และตราสารหนี้ภาคเอกชนโลกลงทุนผ่านกองทุนรวมและจัดจ้างผู้จัดการกองทุน เน้นการลงทุนในตราสารหนี้ที่มีอันดับความน่าเชื่อถือในระดับกลุ่มลงทุน (Investment Grade) ส่วน “แผนทองคํา” จะลงทุนผ่านกองทุนรวมทองคํา (Gold Fund) ในต่างประเทศ เพื่อสร้างผลตอบแทนให้ใกล้เคียงกับผลตอบแทนของราคาทองคําโลก (Passive Management) โดยแผนตราสารหนี้ต่างประเทศจะมีการป้องกันความเสี่ยงจากอัตราแลกเปลี่ยนเกือบทั้งจํานวน ขณะที่แผนทองคํามีการป้องกันความเสี่ยงเพียงบางส่วนเท่านั้น
ดร. ศรีกัญญา กล่าวเพิ่มเติมว่า ในปี 2566 กบข. ได้ประเมินสถานการณ์เศรษฐกิจโลกมีแนวโน้มชะลอตัว ถึงหดตัว อาจทําให้ธนาคารกลางประเทศต่าง ๆ รวมทั้งธนาคารกลางสหรัฐ มีโอกาสที่จะลดดอกเบี้ยในช่วงหลังของปี ซึ่งจะส่งผลดีต่ออัตราผลตอบแทนตราสารหนี้ทั่วโลก รวมถึงสนับสนุนการปรับขึ้นของราคาทองคําด้วย จึงเป็นจังหวะที่เหมาะสมในการเปิดโอกาสให้สมาชิกเลือกลงทุนในแผนตราสารหนี้ต่างประเทศและแผนทองคํา ซึ่งจะช่วยกระจายความเสี่ยงในการลงทุนโดยรวมของพอร์ตได้ อีกทั้งยังลดการกระจุกตัวของการลงทุนภายในประเทศ รวมทั้งเพิ่มโอกาสสร้างผลตอบแทนในระยะยาว
ทั้งนี้ ปัจจุบัน กบข. มีแผนการลงทุนให้สมาชิกเลือกลงทุนทั้งหมด 12 แผน คือ แผนสมดุลตามอายุ แผนมุ่งคุ้มครองเงินต้น แผนเงินฝากและตราสารหนี้ระยะสั้น แผนตราสารหนี้ แผนหลัก แผนตราสารหนี้ต่างประเทศ แผนหุ้น 35 แผนหุ้น 65 แผนกองทุนอสังหาริมทรัพย์ไทย แผนหุ้นต่างประเทศ แผนหุ้นไทย และแผนทองคํา สมาชิกสามารถเลือกแผนการลงทุนที่ กบข. จัดไว้ให้ หรือสามารถเลือกผสมแผนการลงทุนตามสัดส่วนได้ด้วยตนเองตามต้องการ
สมาชิก กบข. สามารถแจ้งความประสงค์เปลี่ยนแผนการลงทุนได้ 12 ครั้งต่อปี ผ่าน 5 ช่องทางคือ 1. My GPF Application 2. LINE กบข. 3. My GPF Website 4. เว็บไซต์ www.gpf.or.th 5. ส่งเอกสารมายัง กบข. โดยกรอกข้อมูลในแบบแสดงความประสงค์เลือกหรือเปลี่ยนแปลงแผนการลงทุน โดยสมาชิกสามารถทําแบบประเมินความเสี่ยงการลงทุน เพื่อประกอบการพิจารณาเลือกแผนการลงทุนให้เหมาะสมกับระดับความเสี่ยงของตนเอง และเพิ่มโอกาสรับผลตอบแทนมากขึ้น สมาชิกที่สนใจสอบถามข้อมูลเพิ่มเติมได้ที่ Contact Center โทร. 1179 Facebook กบข. หรือ LINE กบข. พิมพ์ค้นหาไอดี @gpfcommunity และสามารถนัดหมายศูนย์ข้อมูลการเงิน ผ่าน My GPF Application เลือกเมนู “นัดหมายบริการข้อมูลการเงิน” เพื่อขอรับคําปรึกษาในการเลือกแผนการลงทุนอย่างละเอียด
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มนักลงทุนซาอุดีอาระเบียมีแผนร่วมลงทุนกับไทยในกลุ่มธุรกิจด้านอาหาร ท่องเที่ยว สุขภาพ และในพื้นที่อีอีซี ผลลัพธ์จากนโยบายความสัมพันธ์
วันศุกร์ที่ 9 ธันวาคม 2565
โฆษกรัฐบาลเผย นายกฯ ปลื้มนักลงทุนซาอุดีอาระเบียมีแผนร่วมลงทุนกับไทยในกลุ่มธุรกิจด้านอาหาร ท่องเที่ยว สุขภาพ และในพื้นที่อีอีซี ผลลัพธ์จากนโยบายความสัมพันธ์
โฆษกรัฐบาลเผย นายกฯ ปลื้มนักลงทุนซาอุดีอาระเบียมีแผนร่วมลงทุนกับไทยในกลุ่มธุรกิจด้านอาหาร ท่องเที่ยว สุขภาพ และในพื้นที่อีอีซี ผลลัพธ์จากนโยบายความสัมพันธ์ และการเตรียมความพร้อมด้านโครงสร้างพื้นฐาน
วันที่ 9 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า ซาอุดีอาระเบีย มีแผนเตรียมจะลงทุนธุรกิจในไทยด้านอาหาร ท่องเที่ยว สุขภาพ และในพื้นที่อีอีซี เป็นการสร้างโอกาสทางธุรกิจ เกิดเงินหมุนเวียนในไทยจํานวนมาก
โฆษกประจําสํานักนายกรัฐมนตรีเปิดเผยว่า จากการดําเนินความสัมพันธ์ระหว่างไทย-ซาอุดีอาระเบีย เปิดโอกาสให้เกิดความร่วมมือระหว่างกัน ทั้งการค้า การลงทุน และแรงงาน โดยในส่วนของความร่วมมือด้านการดําเนินธุรกิจระหว่างกันเห็นผลเป็นรูปธรรมจากการลงทุนของซาอุดีอาระเบียกับไทยจํานวนมาก อาทิ กลุ่มธุรกิจอาหารส่งออกและแปรรูป ที่องค์การอาหารและยา ซาอุดีอาระเบีย อนุญาตให้ 11 โรงงานของไทยที่ผ่านการตรวจสอบส่งออกไก่ได้ ถัดมาคือ กลุ่มธุรกิจท่องเที่ยว ที่สายการบินแห่งชาติของซาอุดีอาระเบีย (Saudi Arabian Airlines) เปิดบินตรงจากกรุงริยาด ราชอาณาจักรซาอุดีอาระเบีย สู่ไทย จํานวน 3 เที่ยวบินต่อสัปดาห์ สร้างความตื่นตัวให้แก่ภาคการท่องเที่ยวอย่างมาก เนื่องจากเส้นทางบินสามารถเชื่อมต่อจากกรุงริยาด (Riyadh) ที่เป็นเมืองหลัก และเมืองเจดดาห์ (Jeddah) ที่เป็นเมืองรองได้
โฆษกประจําสํานักนายกรัฐมนตรีกล่าวเพิ่มเติมว่า นอกจากนั้นยังมีในส่วนของการท่องเที่ยวเชิงสุขภาพ ซึ่งได้รับความนิยมจากนักท่องเที่ยวชาวซาอุดีอาระเบียเพิ่มมากขึ้น โดยรัฐบาลซาอุดีอาระเบียได้เพิ่มสวัสดิการ ด้านสาธารณสุขให้ประชาชนมากขึ้น สอดคล้องกับนโยบายของไทยที่อนุมัติในหลักการเพิ่มประเทศซาอุดีอาระเบียในรายชื่อประเทศที่ผู้ถือหนังสือเดินทางหรือเอกสารใช้แทนหนังสือเดินทาง ซึ่งเข้ามาในราชอาณาจักรเป็นการชั่วคราวเพื่อการท่องเที่ยวจะได้รับการยกเว้นการตรวจลงตรา และสามารถอยู่ในราชอาณาจักรได้ไม่เกิน 30 วัน ตลอดจน นักลงทุนซาอุดีอาระเบียมีแผนลงในไทยในพื้นที่เขตพัฒนาพิเศษภาคตะวันออก (ECC) เป็นจํานวนหลายโครงการ
“ผลสําเร็จจากการทํางานของรัฐบาลในช่วงเวลาที่ผ่านมา ส่งผลลัพธ์เป็นดอกผลทางเศรษฐกิจ ผลที่เกิดเป็นมิตรสัมพันธ์ระหว่างไทย-ซาอุดีอาระเบีย เมื่อมาประกอบกับการดําเนินการนโยบายของรัฐบาลที่ได้สร้างความเจริญด้านโครงสร้างพื้นฐานขนาดใหญ่ ดึงดูดนักลงทุนต่างประเทศเข้ามาลงทุนในประเทศไทย จึงเห็นเป็นผลสําเร็จที่เป็นตัวเลขทางเศรษฐกิจด้วย ซึ่งนายกรัฐมนตรีเชื่อมั่นว่า การพัฒนาทางเศรษฐกิจที่เกิดขึ้นเหล่านี้จะส่งผลถึงคุณภาพชีวิต รายได้ ความเป็นอยู่ที่ดีขึ้นของคนไทยทุกกลุ่ม อย่างมั่นคงและยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.เฮ้ง สั่ง กสร. และหน่วยงานในสังกัด เร่งตรวจสอบข้อเท็จจริงและช่วยเหลือลูกจ้างขับรถรับส่งนักท่องเที่ยวไม่ได้รับความเป็นธรรมจากการจ้างงาน
วันศุกร์ที่ 9 ธันวาคม 2565
รมว.เฮ้ง สั่ง กสร. และหน่วยงานในสังกัด เร่งตรวจสอบข้อเท็จจริงและช่วยเหลือลูกจ้างขับรถรับส่งนักท่องเที่ยวไม่ได้รับความเป็นธรรมจากการจ้างงาน
รัฐมนตรีว่าการกระทรวงแรงงาน ห่วงลูกจ้างทําหน้าที่ขับรถรับส่งนักท่องเที่ยวไม่ได้รับความเป็นธรรมจากการจ้างงาน สั่งกรมสวัสดิการและคุ้มครองแรงงาน และหน่วยงานในสังกัด เร่งตรวจสอบข้อเท็จจริงและช่วยเหลือลูกจ้างให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สื่อมวลชนเสนอข่าวว่า บริษัททัวร์ ค้างจ่ายค่าจ้าง และไม่ได้ให้ลูกจ้างขับรถรับส่งนักท่องเที่ยวทํางานช่วงโควิดที่ผ่านมา ตนจึงได้สั่งการให้กรมสวัสดิการและคุ้มครองแรงงาน (กสร.) ร่วมกับหน่วยงานในสังกัด ตรวจสอบข้อเท็จจริงและช่วยเหลือให้ลูกจ้างกลุ่มดังกล่าวได้รับสิทธิประโยชน์ตามกฎหมาย ในเบื้องต้น ได้รับรายงานว่า วันนี้ เพจสายไหมต้องรอดได้นําลูกจ้างประมาณ 30 คน ไปยื่นคําร้อง (คร.7) ต่อพนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 10 (เขตคลองสามวา สายไหม มีนบุรี ลาดกระบัง สะพานสูง หนองจอก) กรณีนายจ้างไม่จ่ายค่าจ้าง ค่าชดเชย และค่าบอกกล่าวล่วงหน้า ซึ่งทางเจ้าหน้าที่ได้ชี้แจงข้อกฎหมาย สิทธิประโยชน์ต่างๆ ที่ลูกจ้างพึงได้รับตามกฎหมาย รวมถึงขั้นตอนการรับวินิจฉัยคําร้อง โดยขณะนี้อยู่ระหว่างการสอบข้อเท็จจริงจากลูกจ้างและจะเร่งดําเนินการตามอํานาจหน้าที่ต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ลูกจ้างที่ได้รับผลกระทบจากกรณีดังกล่าวที่ยังไม่ได้ไปยื่นคําร้อง (คร.7) ในวันนี้ สามารถไปยื่นคําร้อง คร.7 กรณี ค่าจ้างค้างจ่าย ค่าชดเชย สินจ้างแทนการบอกกล่าวล่วงหน้า และเงินอื่นๆ ต่อพนักงานตรวจแรงงาน สํานักงานสวัสดิการและคุ้มครองแรงงานท้องที่ที่ลูกจ้างทํางาน หรือตามภูมิลําเนา หรือท้องที่ที่สะดวก หรือจะยื่นผ่านระบบคําร้องอิเล็กทรอนิกส์กรมสวัสดิการและคุ้มครองแรงงานที่ www.labour.go.th ทั้งนี้ กรณีที่นายจ้างไม่จ่ายตามสิทธิที่พึงได้รับลูกจ้างมีสิทธิยื่นคําขอรับเงินสงเคราะห์จากกองทุนสงเคราะห์ลูกจ้างต่อพนักงานตรวจแรงงานได้ สอบถามเพิ่มเติมได้ที่ สายด่วนกระทรวงแรงงาน 1506 กด 3 หรือ 1546 กรมสวัสดิการและคุ้มครองแรงงาน
รัฐบาลไทย-ข่าวทำเนียบรัฐบาล-พม. ร่วมกับเครือข่าย ช่วยเด็กชายวัย 5 ขวบ ปลอดภัยแล้ว หลังถูกพ่อทำร้ายและจะพาไปโดดสะพาน ที่ จ.ปทุมธานี
วันศุกร์ที่ 9 ธันวาคม 2565
พม. ร่วมกับเครือข่าย ช่วยเด็กชายวัย 5 ขวบ ปลอดภัยแล้ว หลังถูกพ่อทําร้ายและจะพาไปโดดสะพาน ที่ จ.ปทุมธานี
พม. ร่วมกับเครือข่าย ช่วยเด็กชายวัย 5 ขวบ ปลอดภัยแล้ว หลังถูกพ่อทําร้ายและจะพาไปโดดสะพาน ที่ จ.ปทุมธานี
เมื่อวันที่ 8 ธันวาคม 2565 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีหญิงอายุ 25 ปี แจ้งขอความช่วยเหลือผ่านสื่อโซเชียล ว่าลูกชายอายุ 5 ปี ถูกพ่อแท้ๆ อายุ 31 ปี นําตัวออกจากที่พักย่านคลองสาม อําเภอคลองหลวง จังหวัดปทุมธานี จากนั้น ผู้เป็นพ่อได้ถ่ายคลิปวิดีโอในลักษณะทําร้ายร่างกายลูก และจะพาลูกไปกระโดดสะพาน ขณะนี้ ศูนย์ช่วยเหลือสังคม สายด่วน พม. โทร. 1300 และบ้านพักเด็กและครอบครัวจังหวัดปทุมธานี ร่วมด้วยเจ้าหน้าที่เพจสายไหมต้องรอด คุณกัน จอมพลัง และตํารวจ ได้ลงพื้นที่ค้นหาและติดตามช่วยเหลือเด็กชายดังกล่าวไว้ได้อย่างปลอดภัยแล้ว พร้อมทั้งได้นําเด็กเข้าตรวจร่างกายที่โรงพยาบาลธัญบุรี ส่วนผู้เป็นแม่ได้แจ้งความดําเนินคดีและลงบันทึกประจําวันไว้เป็นหลักฐานข้อหาทําร้ายร่างกายลูกชาย
นายอนุกูล กล่าวเพิ่มเติมว่า ทั้งนี้ เจ้าหน้าที่บ้านพักเด็กและครอบครัวจังหวัดปทุมธานีได้ลงพื้นที่เยี่ยมบ้านและพูดคุยกับแม่เด็กเพื่อประเมินทางสังคมสําหรับวางแผนการให้ความช่วยเหลือต่างๆ พร้อมทั้งให้คําปรึกษาแนะนําด้านกฎหมายในการคุ้มครองเด็ก สําหรับเด็กชายดังกล่าว ผู้เป็นลุงจะรับไปดูแลที่เขตทุ่งครุ กรุงเทพฯ โดยแม่เด็กจะช่วยค่าใช้จ่าย นอกจากนี้ แม่เด็กยังมีลูกสาวอีก 1 คน โดยผู้เป็นน้าประสงค์จะรับเป็นบุตรบุญธรรม ซึ่งเจ้าหน้าที่บ้านพักเด็กฯ ได้ให้คําปรึกษาแนะนําเกี่ยวกับกระบวนการรับบุตรบุญธรรมเพื่อให้เป็นผู้ปกครองที่ถูกต้องตามกฎหมายต่อไป
ทั้งนี้ หากประชาชนพบเห็นเด็กถูกกระทําความรุนแรง หรือประสบปัญหาความเดือดร้อนทางสังคม ขอให้โทรมาแจ้งที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง รวมทั้งสํานักงานพัฒนาสังคมและความมั่นคงของมนุษย์ทุกจังหวัด ศูนย์ช่วยเหลือสังคมตําบล และอาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-ดีอีเอส เผย ธ.ค.65 ขอคำสั่งศาลระงับเว็บผิดกฎหมาย 728 URL ชี้ข่าวปลอมในโซเชียลสร้างความสับสน ตื่นตระหนกแก่ประชาชน
วันเสาร์ที่ 31 ธันวาคม 2565
ดีอีเอส เผย ธ.ค.65 ขอคําสั่งศาลระงับเว็บผิดกฎหมาย 728 URL ชี้ข่าวปลอมในโซเชียลสร้างความสับสน ตื่นตระหนกแก่ประชาชน
ดีอีเอส เผย ธ.ค.65 ขอคําสั่งศาลระงับเว็บผิดกฎหมาย 728 URL ชี้ข่าวปลอมในโซเชียลสร้างความสับสน ตื่นตระหนกแก่ประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า จากที่กระทรวงดิจิทัลเพื่อเศรษฐกิจและสังคมได้ติดตามเรื่องคดีที่ผิดกฎหมายออนไลน์รวมทั้งผลดําเนินการปิดกั้นเว็บไซต์ผิดกฎหมายซึ่งจากที่กระทรวงดิจิทัลฯได้ดําเนินการยื่นขอศาลปิดกั้นเว็บไซด์ผิดกฎหมายในเดือนธันวาคม2565พบว่าศาลมีคําสั่งระงับการทําให้แพร่หลายแล้วรวม728 URLsแบ่งเป็น
-กรณีหมิ่นสถาบันฯ 534 URLs
-พนันออนไลน์ 139 URLs
-ลามกอนาจาร52 URLs
-ความผิดตามกฎหมายอาญาอื่น3 URLs
ขณะนี้พบว่ามีการโพสต์ข้อความอันเป็นเท็จที่สร้างความตื่นตระหนกสร้างความสับสนให้กับประชาชน โดยกระทรวงได้เร่งติดตามมอนิเตอร์สถานการณ์ทุกวันเมื่อเจ้าหน้าที่ตรวจสอบแล้วว่าเข้าข่ายกระทําความผิดตามพ.ร.บ.ว่าด้วยการกระทําความผิดเกี่ยวกับคอมพิวเตอร์พ.ศ.2550และที่แก้ไขเพิ่มเติม(2560)ให้รวบรวมหลักฐานส่งให้ศาลพิจารณาระงับปิดกั้นหรือลบข้อมูลออกจากระบบคอมพิวเตอร์พร้อมกับประสานส่งต่อให้เจ้าหน้าที่ตํารวจพิจารณาดําเนินคดีต่อไป
ทั้งนี้เพื่อป้องกันไม่ให้เกิดการกระทําความผิดกฎหมายด้านออนไลน์กรณีหมิ่นสถาบันฯโพสต์ข้อความอันเป็นเท็จ กระทรวงดิจิทัลฯขอความร่วมมือประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อหรือเลือกแชร์ หากท่านใดโพสต์ข้อความที่เป็นเท็จสร้างข่าวปลอมในระบบคอมพิวเตอร์รวมถึงผู้ที่แชร์ข้อความนั้นจะถือว่ามีความผิดตามกฎหมายได้ สําหรับข่าวที่เกี่ยวข้องกับสถาบันขอให้ประชาชนติดตามแถลงการณ์สํานักพระราชวังเท่านั้น
_________________
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมภาพรวมการส่งออกของไทย ยินดี 11 เดือน สร้างรายได้ให้ประเทศกว่า 9.1 ล้านล้านบาท และมีแนวโน้มว่าจะเติบโตขึ้นอย่างต่อเนื่อง
วันเสาร์ที่ 31 ธันวาคม 2565
31/12/2565
​โฆษกรัฐบาลเผย นายกฯ ชื่นชมภาพรวมการส่งออกของไทย ยินดี 11 เดือน สร้างรายได้ให้ประเทศกว่า 9.1 ล้านล้านบาท และมีแนวโน้มว่าจะเติบโตขึ้นอย่างต่อเนื่อง
​โฆษกรัฐบาลเผย นายกฯ ชื่นชมภาพรวมการส่งออกของไทย ยินดี 11 เดือน สร้างรายได้ให้ประเทศกว่า 9.1 ล้านล้านบาท และมีแนวโน้มว่าจะเติบโตขึ้นอย่างต่อเนื่อง
วันนี้ (31 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบจากการรายงานตัวเลขการค้าระหว่างประเทศของกระทรวงพาณิชย์ ซึ่งในเดือนพฤศจิกายน 2565 การส่งออก มีมูลค่า 846,191 ล้านบาท (หรือ 22,308 ล้านดอลลาร์สหรัฐฯ) ส่วนภาพรวมการส่งออกไทย 11 เดือนแรก ตั้งแต่เดือนมกราคม-พฤศจิกายน 2565 มีมูลค่า 9.16 ล้านล้านบาท (หรือ 265,349.1 ล้านดอลลาร์) ซึ่งเกินเป้าหมายส่งออกที่คาดไว้ทั้งปีที่ 9 ล้านล้านบาท
โฆษกประจําสํานักนายกรัฐมนตรี กล่าวเพิ่มเติมว่า จากรายงานสินค้าส่งออกสําคัญของประเทศไทย อาทิ ในหมวดหมู่สินค้าเกษตร เช่น ไก่สด แช่เย็น แช่แข็ง และแปรรูป ที่มีตัวเลขขยายตัวดี 7 เดือนต่อเนื่อง ส่วนผลไม้สด แช่เย็น แช่แข็ง และแห้ง กลับมาขยายตัวในรอบ 5 เดือน สับปะรดสด ขยายตัวดี 10 เดือนต่อเนื่อง เป็นต้น สําหรับในหมวดหมู่สินค้าอุตสาหกรรมเกษตร อาทิ ไอศกรีม ที่ขยายตัว 30 เดือนต่อเนื่อง น้ําตาลทราย ผลิตภัณฑ์ข้าวสาลี และอาหารสําเร็จรูปอื่น ๆ และในหมวดสินค้าอุตสาหกรรม อาทิ เครื่องโทรสาร โทรศัพท์ อุปกรณ์และส่วนประกอบ รถจักรยานยนต์และส่วนประกอบ และอัญมณี และเครื่องประดับ เป็นต้น
โดยตลาดส่งออก 3 อันดับแรก ที่ขยายตัวสูงสุดในเดือนพฤศจิกายน 2565 ได้แก่ อิรัก บาห์เรน และ ซาอุดีอาระเบีย ตามลําดับ ซึ่งตลาดแถบตะวันออกกลาง ถือเป็นเป้าหมายตลาดการส่งออกแห่งใหม่ที่น่าจับตามองเป็นอย่างมาก
“นายกรัฐมนตรีทราบผลการค้าระหว่างประเทศ และยินดีที่ผลการดําเนินงานการส่งออกของประเทศไทยในปีนี้มีแนวโน้มดีขึ้นอย่างต่อเนื่อง ซึ่งถือเป็นผลสําเร็จจากการดําเนินนโยบายของรัฐบาล ในการหาตลาด โอกาส สิทธิประโยชน์ทางการค้า และความร่วมมือในเวทีระหว่างประเทศ ทั้งการค้าแบบทวิภาคี และความร่วมมือแบบพหุภาคี รวมถึงการลงนามความร่วมมือ/ข้อตกลงทางเศรษฐกิจกับนานาประเทศ ทั้งนี้ นายกฯได้ขอบคุณไปยังภาคธุรกิจ ภาคการส่งออก และทุกส่วนที่เกี่ยวข้องที่ได้ให้ความร่วมมือ เดินหน้าผลักดัน ฟื้นฟูเศรษฐกิจอย่างยั่งยืน และขอให้ยึดมั่นในคุณภาพเพื่อชื่อเสียงของสินค้าไทย ตัวเลขเหล่านี้ แสดงให้เห็นถึงความเชื่อมั่น และศักยภาพของประเทศ และสินค้าไทย” นายอนุชาฯ กล่าว